Nú má sjá hvernig fyrstu QB ( Quasi Brick ) sexstrendu kubbarnir sem þekja munu suðurhlið Tónlistar - og ráðstefnuhússins mynda heild , þegar þeir eru festir saman einn og einn í senn . Búið er að setja niður fyrstu línuna að mestu og unnið er hörðum höndum við að stilla kubbana af , áður en þeir verða festir við húsið . Eins og áður hefur verið getið um , munu alls fara eitt þúsund slíkir kubbar í gluggavirkið og 450 þeirra eru sérsmíðaðir .